# Alma Adamkienė

### Straipsnis iš Vikipedijos, laisvosios enciklopedijos.

Alma Adamkienė
Adamkienė su Laura Buš, 2007

Alma Adamkienė (g. 1927 m. vasario 10 d. Šiauliuose) – lietuvių filantropė, visuomenės veikėja, pirmoji šalies dama.

## [taisyti] Šeima

Adamkienės tėvas Stasys Nutautas buvo prekybininkas; motina Ona Soblytė-Nutautienė talkino vyrui versle. Jos tėvas, gimęs 1899 metų kovo 8 dieną, mirė 1977 metais Čikagoje, motina, gimusi 1904 metų birželio 29 dieną, palaidota 2006 Vilniuje.

Tarybinei kariuomenei 1944 metais veržiantis į Lietuvą, Nutautų šeima, o kartu su jais ir Alma, turėjo pasitraukti į Vokietiją. Vėliau, 1949 metais, jie persikėlė į Jungtines Amerikos Valstijas. Alma Adamkienė Vokietijoje baigė Eikšteto gimnaziją, vėliau studijavo Erlangeno universiteto Filologijos fakultete, Bavarijoje.

1951 metais Alma ištekėjo už Valdo Adamkaus.

Atvykusi į Jungtines Amerikos Valstijas, Alma Adamkienė dirbo plieno gamyklos laboratorijoje laborante, vėliau draudimo kompanijoje. Nuo 1962-ųjų net dvidešimt penkerius metus ji vadovavo Adamkų įsigytai Tabor Farmos vasarvietei, kuri tapo svarbiu lietuvybės centru. Čia daug metų vykdavo liberaliosios pakraipos lietuvių išeivių organizacijos „Santara-Šviesa“ suvažiavimai.

Dar 1997 metų rudenį vykstant Prezidento rinkimų kampanijai, Alma Adamkienė nusprendė, kad ir kaip baigtųsi rinkimai, ji Lietuvoje pradės labdaringą veiklą.

1999 metų kovo 17 dieną buvo įkurtas Almos Adamkienės labdaros ir paramos fondas, kurio paskirtis – padėti vaikams.

## [taisyti] Nuorodos, šaltiniai

Labdaros ir paramos fondo tinklalapis (lietuvių, anglų, prancūzų k.)

Rodomas puslapis "http://lt.wikipedia.org../../../a/l/m/Alma_Adamkien%C4%97_f8db.html"

Kategorijos: Lietuvos filantropai | Lietuvos mecenatai | Lietuvos visuomenės veikėjai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Русский
- English